Cuneiform Tablet Kt 94/k 1398 (AKT 6c 636)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ma-ma-ḫi-ir ú SIG₅-pí-a-šur-ma a-na a-lá-ḫi-im qí-bi-ma 1 GÚ 10 ma-na AN.NA ku-nu-ki-kà SIG₅-pí-a-šur ub-lam 7 GÍN.TA ni-dí-in-šu-ma 1 ma-na AN.NA ni-ik-bu-us 7 ma-na 14 GÍN KÙ.BABBAR ú 16.75 GÍN KÙ.GI ší-im AN.NA-ki-kà iz-ku-am-ma 15 GÍN KÙ.BABBAR ša-du-at AN.NA ú e-ri-ib-tim a bé-et kà-ri-im ni-dí-in 12 GÚ URUDU SIG₅ ú 1 GÚ lu-lu-um SIG₅-pí-a-šur ub-lam URUDU nu-sá-ni-iq-ma 1 GÚ-tum 1 ma-na.TA im-ṭí ú-ma-am ku-nu-ki-kà ni-is-ni-iq-ma 8 GÍN im-ṭí 1 ma-na.TA URUDU-kà 1 GÍN.TA a-na KÙ.BABBAR ni-dí-šu 0.83333 ma-na 5 GÍN KÙ.BABBAR ší-im lu-lu-im ŠU.NÍGIN KÙ.BABBAR-pí-kà lu ší-im URUDU lu ší-im lu-lu-im 12.83333 ma-na 5 GÍN KÙ.BABBAR iz-ku-am-ma ŠÀ.BA 1 ma-na 10 GÍN KÙ.BABBAR ma-ma-ḫi-ir il₅-qé 22 GÍN KÙ.BABBAR SIG₅-pí-a-šur il₅-qé 17 GÍN lu ša-du-ú-tum lu e-ri-ib-tum a-na É kà-ri-im ni-dí-in ší-tí KÙ.BABBAR-pí-kà 11 ma-na 6 GÍN KÙ.BABBAR ṣa-ru-pá-am ku-nu-ki-ni SIG₅-pí-a-šur na-áš-a-kum lu ší-im AN.NA URUDU lu lu-lu-im ŠU.NÍGIN KÙ.BABBAR-pí-kà 18.33333 ma-na ú 16.75 GÍN KÙ.GI mì-ma a-nim ku-nu-ki-ni SIG₅-pí-a-šur na-áš-a-kum